**קול קורא למלגות בתחום החלל**

**ע"ש אילן רמון**

**לתלמידי תואר שלישי ופוסט-דוקטורנטים**

**לשנת הלימודים תשפ"ד**

**תוכן עניינים**

[א. כללי: 2](#_Toc137473664)

[ב. מי רשאי להגיש בקשה (תנאי סף) 3](#_Toc137473665)

[ג. תנאי ביצוע: 4](#_Toc137473666)

[ד. אמות מידה להערכת הבקשות: 5](#_Toc137473667)

[ה. ביצוע התכנית: 5](#_Toc137473668)

[ו. זכויות המשרד: 6](#_Toc137473669)

[ז. שאלות ופניות: 7](#_Toc137473670)

[ח. הגשת הבקשות: 7](#_Toc137473671)

[ט. מועד אחרון להגשת הבקשות: 10](#_Toc137473672)

**קול קורא למלגות בתחום החלל**

**ע"ש אילן רמון**

**לתלמידי תואר שלישי ופוסט-דוקטורנטים**

**לשנת הלימודים תשפ"ד**

מועד הגשה אחרון למשתלמים (ע"פ סעיף ט.1 ): **6.9.2023** עד השעה 15:00

מועד הגשה אחרון למוסדות (ע"פ סעיף ט.2 ): **13.9.2023** עד השעה 15:00

# כללי:

במטרה להגדיל את התשתית האנושית העוסקת בתחומי חקר החלל בישראל, משרד החדשנות, המדע והטכנולוגיה (להלן – **המשרד**) מפרסם בזאת קול קורא לקבלת בקשות למלגות מחקר בתחום החלל ע"ש אילן רמון[[1]](#footnote-1) לתלמידי תואר שלישי ולמשתלמים לפוסט-דוקטורט במוסדות להשכלה גבוהה ובמכוני מחקר ציבוריים בישראל.

המלגה מיועדת לתלמידי תואר שלישי ופוסט-דוקטורנטים שעבודת המחקר שלהם בתחום החלל היא בעלת היתכנות יישומית ומתמקדת באחד מהנושאים הבאים:

* תצפיות מהחלל לעבר כדור הארץ;
* פיתוח מכשור, רכיבים, תתי מערכות ומכלולים לפלטפורמות חלליות ולמקטעי קרקעתומכי חלל;
* מדעים פלנטריים ותצפיות מהחלל למעמקי היקום;
* השפעת תנאי חלל על פיתוח מערכות ומוצרים ליישומיים חלליים וגם ארציים.

במסגרת התכנית יוענקו מלגות מחיה לתקופת ביצוע המחקר ע"י המשתלמים (בין שנתיים לשלוש שנים). הזוכים ייבחרו על בסיס נתוני המחקר המתוכנן לביצוע על ידם וכן נתונים נוספים, כמפורט בסעיף ‎ד להלן.

**סכום המלגה:**

* **לתלמידי תואר שלישי – עד 250 אלף ₪, לתקופה של שלוש שנים;**
* **למשתלמים לפוסט-דוקטורט – עד 200 אלף ₪, לתקופה של שנתיים.**

לצורך קול קורא זה הקצה המשרד סכום של עד 250 אלף ₪, כפוף לזמינות תקציבית.

# מי רשאי להגיש בקשה (תנאי סף):

מוסדות ומועמדים מטעמם (להלן – **המשתלמים**), העומדים בכל תנאי הסף שלהלן:

1. **תנאי סף כלליים לכל המשתלמים**:
2. המשתלם הוא אזרח ישראלי, תושב קבע או בעל מעמד עולה (כמוגדר במשרד הפנים).
3. הוא מבצע תכנית מחקר בעל היתכנות יישומית ופוטנציאל כלכלי בתחומים אשר צוינו בסעיף א' לעיל, המתוכננת להימשך בין שנתיים לשלוש שנים (תשלום המלגה מוגבל בכל מקרה לשלוש שנים).
4. המוסד והמשתלם מעוניינים להתחייב לבצע את תנאי הביצוע שבסעיף ג' להלן.
5. **תנאי הסף למשתלמים לתואר שלישי:**
6. המוסד הוא מוסד מוכר להשכלה גבוהה בישראל, כמשמעותו בחוק המועצה להשכלה גבוהה, תשי"ח-1958 (להלן – **המוסד האקדמי**).
7. המשתלם הוא סטודנט מן המניין במוסד האקדמי, הלומד לקראת תואר שלישי (ובכלל זה במסלול משולב או במסלול ישיר לדוקטורט).
8. ברשות המשתלם תכנית מחקר מאושרת לדוקטורט על ידי הגורמים המוסמכים על כך במוסד האקדמי.
9. **תנאי הסף למשתלמים לפוסט-דוקטורט:**
	1. המוסד המציע הוא אחד מהמפורטים להלן (להלן – **המוסד**):
	2. מוסד מוכר להשכלה גבוהה בישראל, כמשמעותו בחוק המועצה להשכלה גבוהה, התשי"ח-1958.
	3. מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

("**מכון מחקר**" משמעו גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית וציוד לביצוע מחקרים, והחוקרים הפועלים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים בינלאומיים).

* 1. המוסד מפעיל תכנית הענקת מלגות למשתלמים במסגרת המוסד.
	2. המשתלם מעוניין לבצע השתלמות לפוסט-דוקטורט במוסד והוא בעל תואר שלישי, שקיבל את התואר ב-4 השנים האחרונות ובידו אישור המעיד על כך.
	3. המשתלם אינו מקיים את ההשתלמות במעבדה או במחלקה בהן למד לתואר שלישי.

# תנאי ביצוע:

1. הגשת בקשה במענה לקול קורא זה מהווה הסכמה של המוסד והמשתלם לתנאי הסכם ההתקשרות המצורף לו.
2. המוסדות והמשתלמים הזוכים במלגה מטעמם, יתחייבו לפעול בהתאם לקול קורא זה, בהתאם לתנאי הסכם ההתקשרות בין המשרד למוסד המצורף כנספח לקול הקורא וכן בהתאם לנהלי העבודה של המשרד המצורפים כנספח לקול הקורא.
3. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל  כל  ניצול מסחרי הנובע מהידע באמצעות דיווח שנתי למשרד.** קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)
4. עבודה בתקופת ההתקשרות:

המשתלם יקדיש את עיקר זמנו למחקר שהוצג בבקשה ולא יעבוד בעבור תמורה כספית או תמורה בשווי כסף, למעט עבודה בהיקף של עד 8 שעות שבועיות, בתפקידי הוראה או הדרכה במוסד להשכלה גבוהה או בעבודה מעשית הנדרשת לתואר B.Ed. בתחומי המחקר ולמעט מקרים חריגים, ובהתאם למפורט בנהלי העבודה המצורפים.

1. **תקופת המלגה – תקופת המחקר:**

 המלגה תשולם מדי חודש בתקופת ביצוע המחקר

למשתלם לתואר שלישי –תכנית המחקר תימשך בין שנתיים לשלוש שנים.

למשתלם לפוסט-דוקטורט – תכנית המחקר תימשך על פני שנתיים.

1. בסיום כל שנה בתקופת המחקר יוגש דו"ח התקדמות ובקשת המשך לשנה הבאה בצירוף אישור המנחה. המסמכים יוגשו חודשיים לפני תום השנה. הדו"ח המדעי המסכם יוגש לא יאוחר מ-3 חודשים לאחר תום תקופת המחקר (פירוט בעניין דרישות אלה נמצא בהסכם ההתקשרות ובקובץ הנהלים). המשך ההשתלמות לשנה הבאה מותנה באישור המשרד לאחר קבלת דו"ח ההתקדמות.
2. במידה והמשתלם יפסיק את ביצוע המחקר לפני מועד סיום המחקר שתוכנן מראש, יהיה המשרד רשאי לקזז סכומים ששולמו בגין התקופה שלאחר סיום ביצוע המחקר.

# אמות מידה להערכת הבקשות:

בקשות אשר יימצאו עומדות בתנאי הסף, יועברו לשלב ההערכה על פי אמות המידה הבאות:

1. **רמה מדעית:** מצוינות מדעית-טכנולוגית, חדשנות ומקוריות של המחקר המוצע –**35%**. הצעה שתזכה בסעיף זה לציון נמוך מ – 75 (מתוך 100), לא תוכל להיבחר כזוכה.
2. **תרומה ויישומיות:** יכולת יישומו של המחקר וסיכויי השגת יעדיו - **35%**.
3. **הישגי המועמד:** הישגי המועמד בלימודים קודמים – **15%.**
4. **הצגת ההצעה:** בהירות הצגת הנושא, מטרות המחקר והשיטות המוצעות – **15%**.

# ביצוע התכנית:

1. המשרד מעוניין לבחור מספר זוכים עד לגובה התקציב העומד לרשותו, **אך ללא כל התחייבות למספר זוכים או להיקף התקציב שיוקדש לתכנית בפועל.**
2. המשרד רשאי לבחור זוכה אחד או שלא לבחור זוכים כלל, לפי שיקול דעתו.
3. ביצוע התכנית המפורטת בקול קורא זה מותנה בזמינות תקציבית.
4. המשרד לא ידון בבקשות אשר יוגשו שלא במועד או שאינן עומדות בתנאים שפורטו לעיל.
5. על פי הצפי, ההחלטה על הזוכים במלגות תיערך **במהלך הרבעון האחרון של שנת 2023,** בכפוף לזמינות תקציבית לשנת 2023.
6. הוחלט להעניק מלגה למשתלם, ייחתם הסכם התקשרות המצורף כנספח לקול קורא זה בין המשרד ובין המוסד שבו יתבצע המחקר. רק לאחר חתימת ההסכם ומתן הודעה בכתב על כך למשתלם ולמוסד רשאי המשתלם להתחיל במחקר.
7. סטודנט שמקבל מלגה מגורם ממשלתי (משרד המדע או אחר) אינו רשאי להגיש בקשה בקול קורא זה.
8. על המוסד להודיע למשרד מראש ובכתב על כל מלגה או תשלום נוסף שהסטודנטית מקבלת בתקופת ביצוע המחקר. בטופס הבקשה יש לציין את פרטי הגורם מעניק המלגה.
9. "קבלת מלגה" פירושה תשלום סכום המלגה **למוסד,** הנדרש להעבירה למשתלם במהלך תקופת ביצוע המחקר על פי ההסכם והנהלים.
10. חתימה על הסכם ההתקשרות תותנה בקבלת האישורים והמסמכים הנדרשים בהתאם למפורט בקול קורא זה ובהסכם. המוסד או המשתלם הזוכה אינם רשאים להעביר או להמחות את זכויותיהם, כולן או חלקן.
11. תאריך הפעלת המלגה: **דצמבר 2023.**

# זכויות המשרד:

* 1. המשרד רשאי לבטל את הקול הקורא או חלקים ממנו או לפרסם קול קורא חדש ללא מתן הסברים כלשהם למבקשים או לכל גורם אחר וללא הודעה מוקדמת.
	2. המשרד רשאי, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו
	3. המשרד רשאי לפנות במהלך הבדיקה וההערכה למבקש, כדי לקבל הבהרות או להסיר אי-בהירויות, לבקש פרטים נוספים או כל מסמך או מידע אחר הדרושים לדעתו לשם בדיקת הבקשות או קבלת החלטה.
	4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
	5. החלטת הנהלת קרנות המחקר במשרד בעניין זה אינה מחייבת את המשרד להתקשר עם המוסד.
	6. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על ההסכם מצד המשרד. לא חתם המוסד על ההסכם או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את הזכייה. במקרה כזה, יהא המשרד רשאי להכריז על בקשה אחרת כזוכה.
	7. אין באמור לעיל כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.
	8. **המשרד לא ידון בבקשות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**

# שאלות ופניות:

**המלגאים מתבקשים להפנות שאלות ובירורים בנושאים אדמיניסטרטיביים למוסד בלבד. המוסד יפנה למשרד בבירור לפי הצורך.**

**לשאלות בנושאים מדעיים בלבד ניתן לפנות ל:**

**לסוכנות החלל הישראלית**, **באמצעות דוא"ל**: milgotchalal@most.gov.il

# הגשת הבקשות:

* 1. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il> ע"י המשתלמת
	2. הקמת מוסד חדש – במידה והמוסד המגיש לא קיים במערכת קדמת המדע יש צורך לפנות למשרד החדשנות, המדע והטכנולוגיה באמצעות דואר אלקטרוני: MostProposalForm@most.gov.il
	3. משתמשים חדשים - על מנת להגיש את הבקשה יש צורך בהקמת משתמש חדש **"מילגאי"** ואישורו על ידי מרכז הפעילות במוסד. **תהליך האישור עלול להתארך, לכן מומלץ להגיש בקשות מוקדם ככל האפשר ובכל מקרה הרבה לפני המועד הסופי.**
	4. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.

**להלן רשימת הנתונים הנדרשים טרם הזנת הבקשה במערכת קדמת המדע:**

א.1. יש להכין את הצרופות הבאות:

**כללי**:

* בקשה כתובה באנגלית
* קורות חיים בפורמט - BIOSKETCH
* אישורים-מסמכי חובה:
1. צילום תעודת זהות / מסמך המעיד על היות המשתלם אזרח ישראל, תושב קבע או בעל מעמד עולה (כמוגדר במשרד הפנים).
2. אישורי לימודים:
	* משתלם לתואר שלישי – אישור לימודים מהמוסד בו יבצע המשתלם את המחקר וכן אישור תכנית המחקר לדוקטורט.
	* משתלם לפוסט-דוקטורט - אישור המעיד על סיום התואר השלישי.
3. העתקי תעודות של תארים אקדמיים.
4. גיליונות ציונים קודמים.

**אישורים נוספים במידת הצורך:**

1. **אישור ועדת הלסינקי** (אישור הוועדה / אישור פניה לוועדה / תצהיר)
2. **אישור משרד החינוך** (אישור הוועדה / אישור פניה לוועדה / תצהיר)
3. **אישור ניסוי בבעלי חיים** (אישור הוועדה / אישור פניה לוועדה / תצהיר)
4. **אישור ניסוי בצמחים** (אישור הוועדה / אישור פניה לוועדה / תצהיר)
5. **אישור שימוש בפתוגנים עמידים** (אישור הוועדה / אישור פניה לוועדה / תצהיר)
6. **אישור בשימוש ערכי טבע מוגנים** (אישור הוועדה / אישור פניה לוועדה / תצהיר)

להלן פירוט הנחיות לכל צרופה נדרשת:

* בקשה כתובה באנגלית – יוגש בקדמת המדע כקובץ "תכנית המחקר-מלאה" בהתאם לדרישות הבאות:
	+ - * שפה: תכנית המחקר על כל חלקיה תיכתב **באנגלית.**
			* פונט: Times New Roman, בגודל: 12
			* מרווח שורות: 1.5
			* מספר עמודים מירבי: 5 (כולל איורים וגרפים, לוחות זמנים ותכנית עבודה. לא כולל בביבליוגרפיה)
			* פורמט קובץ הצרופה: PDF (לאחר מילוי הטופס יש לשמור בפורמט PDF)
			* נפח מירבי לצרופה: 2.5 מגה בייט.
			* בבקשה הכתובה אשר תוגש כטופס "תכנית המחקר-מלאה" יש לכלול את המידע שלהלן:
1. רקע מדעי וטכנולוגי של תכנית המחקר.
2. מידת ההתאמה של המחקר לתחומי העדיפויות כפי שפורסמו בקול קורא.
3. פירוט החדשנות במחקר – יש לציין את ה-State of the Art בעולם, את הכיוון החדשני במחקר ורמתו ביחס לנעשה בעולם.
4. התועלות הצפויות מהמחקר. יש להציג אפשרויות ליישום תוצאות המחקר.
5. תכנית עבודה מפורטת. יש להציג את המטרות הספציפיות, שיטות העבודה ואבני דרך (לוח זמנים) לביצוע שלבי המחקר השונים.
6. רשימה ביבליוגרפית לצורך המחקר המוצע.
7. רשימת פרסומים של המועמד, כולל מאמרים שנשלחו לפרסום או שנמצאים בדפוס וטרם פורסמו.

**קורות חיים** (התבנית מופיעה בפרסום הקול הקורא שבאתר המשרד)

* יש לצרף קורות חיים של המשתלם.
* על קורות החיים להיות בפורמט "טופס קורות חיים"*(פורמט BIOSKETCH)*
* יש לעקוב אחר דרישות התוכן המופיעות בטופס.
* מספר עמודים לקורות החיים: 2

א.2. **בנוסף, יש להכין את המידע שלהלן לצורך הזנתו במערכת קדמת המדע בזמן הגשת הבקשה**:

**בלשונית "נתוני מחקר"**

1. **תקציר בעברית**, עד 1500 תווים (כ 250 מילים)
2. **תקציר באנגלית**, עד 1500 תווים (כ 250 מילים)
3. חשיבות המחקר **– מידע על חשיבות המחקר בארץ/בעולם בשפה העברית/אנגלית – מוגבל ל- 500 תווים.**

בלשונית "מלגה"

**תחילה, יש לציין את הנתונים הנדרשים: תאריך תחילת לימודים/השתלמות, תאריך סיום לימודים/השתלמות, תאריך אישור תכנית המחקר, סטטוס תכנית המחקר.**

**ניסיון רלוונטי - יש לציין את הניסיון הרלוונטי למחקר.**

**פרסומים – יש לציין את כל המאמרים שהתפרסמו ע"י המשתלמת.**

**פרסים – יש לציין את הפרסים שהוענקו למשתלמת.**

**כנסים – יש לציין את הכנסים בהם המשתלמת לקחה חלק פעיל.**

**השכלה - יש לציין נתונים על תארים קודמים כגון: שנת קבלת התואר, התחום, המוסד וממוצע ציונים.**

**מנחים – יש לציין מנחה אחד לפחות אשר ילווה את המשתלמת ואשר הוא זה שאישר את תכנית המחקר.**

**ממליצים – אין צורך להוסיף ממליצים.**

**בלשונית "תמיכות נוספות"**

**יש לציין האם קיימים מענקים ותמיכות אחרות כולל, מלגות שנתקבלו למחקר המוצע.**

**בלשונית "מסמכים ואישורים"**

**יש לצרף את המסמכים והאישורים הנדרשים ע"פ סעיף ח.א.1.**

**אין לצרף מסמכים נוספים מעבר למסמכים אשר התבקשו בקול הקורא זה ומעבר לנתונים שהתבקשו במערכת קדמת המדע.**

א.3. **דגשים לאחר מילוי הנתונים במערכת קדמת המדע:**

יודגש כי, בכל עת ניתן ללחוץ על "כפתור" בדיקת תקינות על מנת לוודא כי הבקשה מולאה בהתאם לדרישות.

הפקת דו"ח הצעה - **לאחר השלמת מילוי כל פרטי הבקשה, חובה להפיק דוח לפני שליחת הבקשה. הדו”ח מהווה תמונת מצב של כל פרטי הבקשה שנשלחה ומכיל את כל המסמכים שצורפו לבקשה.**

**יצוין כי רק לאחר מילוי כל השדות הרלוונטיים והפקת הדוח יופיע "כפתור"** שליחה **(שליחת הבקשה למרכז הפעילות במוסד).**

# מועד אחרון להגשת הבקשות:

* 1. **המועד האחרון להגשת הבקשות על ידי המשתלמים באמצעות המערכת המקוונת אל מרכז הפעילות במוסד הוא** עד יום **רביעי** , ה- **6.9.2023,** עד השעה 15:00**. לאחר מועד זה תיסגר המערכת בפני המשתלמים ולא תהיה אפשרות עוד להגיש בקשות. לאחר** הגשת **הבקשה על ידי המשתלם היא תעבור לאישור המוסד, אשר יוכל לערוך בה שינויים ותיקונים.**
	2. המועד האחרון להגשת הבקשות על ידי **המוסדות** הוא עד יום **רביעי** , ה- **13.9.2023,** עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את הבקשות באמצעות המערכת המקוונת באופן סופי.

**בקשה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם, מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**בקשות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**

1. כהמשך להחלטות ממשלה מספר 3534, 3504, 1511, 4650 בחר המשרד להנציח את זכרו של טייס החלל (האסטרונאוט) הישראלי הראשון, אל"מ אילן רמון ז"ל, באמצעות קביעת תכנית מלגות בתחום החלל על שמו. [↑](#footnote-ref-1)